קורגן (מחוז)

מחוז קורגן (ברוסית: Курганская область; בתעתיק: קורגנסקאיה אובלסט) הוא סובייקט בפדרציה הרוסית. המחוז נמצא בשטח המחוז הפדרלי של אורל. המחוז נמצא דרומית להרי אורל ומהווה שער לסיביר. המחוז הוקם ב-6 בפברואר 1943 והוא מחולק ל-24 אזורים מוניציפליים.

האוכלוסייה המקורית היא טטרית. הרוסים החלו להתיישב באזור במאה ה-17, כחלק מהתרחבות רוסיה מזרחה לכיוון סיביר. 

כ-62% מאוכלוסיית המחוז מתגוררת בערים. בעיר הגדולה ובירת המחוז - קורגן מתגוררים כ-326 אלף תושבים. רוסים מהווים 92.5% מאוכלוסיית המחוז.

רוב שטח המחוז מכוסה ביערות. החקלאות מהווה בסיס לכלכלת האזור. בזמן מלחמת העולם השנייה הועברו למחוז מפעלי תעשייה רבים מהחלק המערבי של רוסיה.

קישורים חיצוניים

 

קורגן
מדינות וטריטוריות שהוקמו ב-1943